Žiadame rodičov, aby dieťa odhlasovali z obeda už len do 14,00 predchádzajúceho dňa, v ktorom dieťa nepríde do školy. Odhlásiť dieťa ráno v deň jeho neprítomnosti **od 11.2.2020** **už nebude možné**.

Žiadame rodičov, aby dôsledne dodržiavali pravidlá, ktoré boli uvedené aj na zápisnom lístku, ktorý rodič pri nahlásení dieťaťa na stravu podpísal. Zdôrazňujeme nasledovné skutočnosti, ktoré je nutné dodržiavať:

V prípade akejkoľvek neprítomnosti žiaka na výchovno-vzdelávacom procese v škole, je povinnosťou zákonného zástupcu odhlásiť dieťa zo stravy v stanovenom čase do 14.00 hod. predchádzajúceho dňa - na web stránke školy, telefonicky na tel.č.045/5583941, prípadne SMS na tel.č. **0907780261.**

V prípade, ak dieťa náhle ochorie a rodič ho neodhlásil z obeda do 14,00, rodič si môže prevziať obed od 11.15 do 11.30 v ŠJ – zadný vchod kuchyne. V tomto prípade je rodič povinný zaplatiť za obed plnú sumu, nakoľko **štátna dotácia sa môže poskytnúť iba tomu žiakovi, ktorý sa zúčastnil vyučovania /celého alebo jeho časti/**. Platba za 1 obed bez dotácie: žiak I. stupňa ZŠ: 1,41€, žiak II. stupňa ZŠ: 1,50 €. Ak takýto žiak nepríde do školy ani nasledujúci deň, nemá nárok na to, aby mu školská kuchyňa obed varila. Dieťa, ktoré je choré, nemôže byť vedené v evidencii stravujúcich sa a výnimka sa vzťahuje iba na prvý deň choroby, kedy rodič nemal priestor na jeho vyhlásenie. V prípade, že rodič dieťa nevyhlási a nepríde si po obed, bude tomuto rodičovi účtovaná platba za obed, nakoľko obed sa pripravil a náklady na jeho prípravu musí znášať rodič.

Vážení rodičia, prosíme o spoluprácu, nakoľko evidujeme veľké množstvo neodhlásených obedov. Okrem toho, že rodič je povinný tieto obedy uhradiť, vznikajú škole veľké náklady spojené s likvidáciou neodobratých obedov.

 Riaditeľka školy